CELEX: 32016R1158
Language: mt
Date: 2016-07-15 00:00:00
Title: Regolament tal-Kummissjoni (UE) 2016/1158 tal-15 ta' Lulju 2016 li jemenda r-Regolament (UE) Nru 452/2014 fir-rigward tat-tneħħija ta' mudelli għall-awtorizzazzjonijiet maħruġa lill-operaturi ta' pajjiżi terzi u għall-ispeċifikazzjonijiet assoċjati (Test b'rilevanza għaż-ŻEE)

16.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 192/21
            
         REGOLAMENT TAL-KUMMISSJONI (UE) 2016/1158
   tal-15 ta' Lulju 2016
   li jemenda r-Regolament (UE) Nru 452/2014 fir-rigward tat-tneħħija ta' mudelli għall-awtorizzazzjonijiet maħruġa lill-operaturi ta' pajjiżi terzi u għall-ispeċifikazzjonijiet assoċjati
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 216/2008 tal-Parlament Ewropew u tal-Kunsill tal-20 ta' Frar 2008 dwar regoli komuni fil-kamp tal-avjazzjoni ċivili u li jistabblixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE (1), u b'mod partikolari l-Artikolu 9(4) tiegħu,
   Billi:
   
               (1)
            
            
               Ir-Regolament tal-Kummissjoni (UE) Nru 452/2014 (2) jistabbilixxi kif l-operaturi tal-inġenji tal-ajru ta' pajjiżi terzi msemmija fl-Artikolu 4(1)(d) tar-Regolament (KE) Nru 216/2008 involuti f'operazzjonijiet tat-trasport kummerċjali bl-ajru lejn, ġewwa jew barra mit-territorju soġġett għad-dispożizzjonijiet tat-Trattat, għandhom ikunu awtorizzati fir-rigward tal-istandards applikabbli tal-Organizzazzjoni tal-Avjazzjoni Ċivili Internazzjonali (ICAO). Il-mudelli għal dik l-awtorizzazzjoni u l-ispeċifikazzjonijiet assoċjati magħha jinsabu fl-Appendiċijiet I u II tal-Anness 2 (Parti-ART) ta' dak ir-Regolament.
            
         
               (2)
            
            
               L-esperjenza bl-applikazzjoni tar-Regolament (UE) Nru 452/2014 uriet li, sabiex jitqiesu b'mod f'waqtu l-istandards tal-ICAO li jinbidlu ta' spiss, ikun jeħtieġ li dawn il-mudelli jiġu emendati fuq bażi regolari, u dan jirriżulta f'piż amministrattiv żejjed. Ir-rekwiżit biex jintużaw dawn il-mudelli mhuwiex iġġustifikat, billi mingħajr dak ir-rekwiżit l-Aġenzija Ewropea tas-Sikurezza tal-Avjazzjoni tista' tistabbilixxi u taġġorna hi stess il-mudelli meħtieġa. Għadaqstant, dak ir-rekwiżit u dawk il-mudelli għandhom jitħassru mir-Regolament (UE) Nru 452/2014.
            
         
               (3)
            
            
               Għalhekk, ir-Regolament (UE) Nru 452/2014 għandu jiġi emendat skont dan.
            
         
               (4)
            
            
               Il-miżuri stipulati f'dan ir-Regolament huma skont l-opinjoni tal-Kumitat stabbilit permezz tal-Artikolu 65 tar-Regolament (KE) Nru 216/2008,
            
         ADOTTAT DAN IR-REGOLAMENT:
   Artikolu 1
   L-Anness 2 tar-Regolament (UE) Nru 452/2014 huwa emendat skont l-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta' Lulju 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 79, 19.3.2008, p. 1.
   
      (2)  Ir-Regolament tal-Kummissjoni (UE) Nru 452/2014 tad-29 ta' April 2014 li jistabbilixxi rekwiżiti tekniċi u proċeduri amministrattivi relatati mal-operazzjonijiet tal-ajru ta' pajjiżi terzi skont ir-Regolament (KE) Nru 216/2008 tal-Parlament Ewropew u tal-Kunsill (ĠU L 133, 6.5.2014, p. 12).
   
      ANNESS
      L-Anness 2 għar-Regolament (UE) Nru 452/2014 huwa emendat kif ġej:
      
                  (1)
               
               
                  Il-punt ART.210(a) huwa mibdul b'dan li ġej:
                  
                              “(a)
                           
                           
                              L-Aġenzija għandha toħroġ l-awtorizzazzjoni, inklużi l-ispeċifikazzjonijiet assoċjati, meta:
                              
                                          (1)
                                       
                                       
                                          tkun sodisfatta li l-operatur ta' pajjiż terz għandu ċertifikat tal-operatur tal-ajru (AOC) validu jew dokument ekwivalenti u speċifikazzjonijiet tal-operazzjonijiet assoċjati maħruġa mill-Istat tal-operatur;
                                       
                                    
                                          (2)
                                       
                                       
                                          tkun sodisfatta li l-operatur ta' pajjiż terz huwa awtorizzat mill-Istat tal-operatur li jwettaq operazzjonijiet lejn l-UE;
                                       
                                    
                                          (3)
                                       
                                       
                                          tkun sodisfatta li l-operatur ta' pajjiż terz ikun stabbilixxa:
                                          
                                                      (i)
                                                   
                                                   
                                                      konformità mar-rekwiżiti applikabbli tal-Parti-TCO;
                                                   
                                                
                                                      (ii)
                                                   
                                                   
                                                      komunikazzjoni trasparenti, xierqa u f'waqtha b'reazzjoni għal valutazzjoni ulterjuri u/jew awditjar tal-Aġenzija, jekk ikun applikabbli; kif ukoll
                                                   
                                                
                                                      (iii)
                                                   
                                                   
                                                      azzjoni korrettiva f'waqtha u b'suċċess ippreżentata b'reazzjoni għal nuqqas ta' konformità identifikat, jekk ikun hemm;
                                                   
                                                
                                    
                                          (4)
                                       
                                       
                                          ma jkun hemm l-ebda nuqqas kbir fil-kapaċità tal-Istat tal-operatur jew tal-Istat tar-reġistrazzjoni, kif ikun applikabbli, biex jiċċertifika u jissorvelja l-operatur u/jew l-inġenji tal-ajru skont l-istandards ICAO applikabbli; kif ukoll
                                       
                                    
                                          (5)
                                       
                                       
                                          l-applikant ma jkunx soġġett għal projbizzjoni ta' operar skont ir-Regolament (KE) Nru 2111/2005.”
                                       
                                    
                        
            
                  (2)
               
               
                  L-Appendiċijiet I u II huma mħassra.